পিসিতে নিখরচায় ফন্ট ইনস্টলের কায়দাকানুন
বিভিন্ন ফন্ট বা টাইপফেইসের প্রচলনের শুরু প্রায় ১৫৮৮ সাল থেকে, যখন ইউরোপে প্রথমবারের মতো চলমান টাইপরাইটারের সাহায্যে লেখা হয় ‘গুটেনবার্গ বাইবেল’। এটি পশ্চিমা বিশ্বে মুদ্রিত বইয়ের নতুন যুগের সূচনা করেছিল।ফন্ট বলতে বোঝায় হরফ। এটি লেখালিখির ক্ষেত্রে বিশেষ দরকারি। একটি শব্দ বা অক্ষরের বিভিন্ন মেজাজ প্রকাশের জন্য, এবং পাঠকদের পড়ার অভিজ্ঞতা আরও ভাল করার জন্য, অক্ষরের নকশায় বা চেহারায় পরিবর্তন এনে যে নতুন রূপ পাওয়া যায়, সেটিকেই ফন্ট বলে।বর্তমানে হাজার হাজার ফন্ট রয়েছে ও রোজ নতুন সব ফন্ট তৈরিও হচ্ছে। অনেকেই ‘টাইমস নিউ রোমান’, ‘এরিয়াল’ ও ‘কমিক সান্স’ ফন্টের নাম শুনে থাকবেন। তবে, অনেক সময় এমন এক ফন্টের প্রয়োজন হতে পারে যা মাইক্রোসফট ওয়ার্ড বা এ ধরনের সফটওয়্যারে নেই।তবে, নতুন ফন্ট ডাউনলোড করা বেশ সহজ কাজ। এ ছাড়া, অনেক অপশনের থেকে একটি বাছাই করার সুযোগও থাকবে। চলুন দেখে নেওয়া যাক কীভাবে নিজের পছন্দ অনুসারে ফন্ট ডাউনলোড করা যাবে।ফন্ট চেক করুনমাইক্রোসফট ওয়ার্ড ও অন্যান্য ওয়ার্ড প্রসেসরে আগে থেকে ইনস্টল করা বিভিন্ন ফন্টের তালিকা থাকে। তাই একটি নতুন ফন্ট ইনস্টল করার আগে, এ তালিকায় থাকা কোনো ফন্টেই কাজ হবে কিনা সেটি আগে দেখে নিন।এ নির্দেশিকায় একটি পরিচিত থার্ড পার্টি সাইট ব্যবহার করা হয়েছে। আর এ ধাপগুলো অন্যান্য ওয়েবসাইটের ক্ষেত্রেও প্রায় একই। তবে, কিছু ডাউনলোড করার আগে এ সাইটগুলো বিশ্বস্ত কিনা সেটি নিশ্চিত হওয়ার ব্যাপারে সতর্ক করে দিয়েছে প্রযক্তি সাইট টেকরাডার।
ফন্ট ওয়েবসাইট ব্যবহার করুনইন্টারনেটে অনেক ওয়েবসাইট রয়েছে যেখান থেকে বিনামূল্যে ফন্ট ইনস্টল করা যাবে। এখানে উদাহরণ হিসাবে “dafontfree.io” সাইটটি থেকে ফন্ট ইন্টলের কায়দাকানুন দেখে নিন।এই সাইটে ফন্টের নাম অনুসন্ধান করার সুযোগ থাকবে অথবা বিভাগ অনুসারেও ব্রাউজ করা যাবে। যেমন ফন্ট খুঁজছেন তার সঙ্গে মিল রেখে বিভাগ নির্বাচন করুন। যেমন ‘ক্যালিগ্রাফি’ বা ‘ফর্মাল’।ফন্ট বাছাই করুনবিভাগ বাছাই করা হয়ে গেলে সেখানে থাকা সব ফন্ট ব্রাউজ করতে পারবেন, এবং কোনটি ডাউনলোড করতে চান তা-ও বেছে নিতে পারবেন। এতে কিছুটা সময় লাগতে পারে। কারণ ‘দাফন্টফ্রি’ওয়েবসাইটে দুই হাজারেরও বেশি ফন্ট রয়েছে।ফন্ট বাছাই করা হয়ে গেলে ডাউনলোড পেইজে যেতে ফন্টের নামের ওপরে ক্লিক করুন।ফন্ট ডাউনলোড করুনফন্ট ডাউনলোড পেইজে গিয়ে ‘ডাউনলোড’ অপশনটি বেছে নিন। এর মাধ্যমে একটি ‘জিপ ফাইল’ ডাউনলোড হবে যেখানে ফন্ট ফাইলটি থাকবে। ফন্টফাইলটি হয় ওটিএস (ওপেন টাইপ ফন্ট) বা টিটিএফ (ট্রু টাইপ ফন্ট) ফরম্যাটে থাকবে। এ দুটি ফরম্যাটই মাইক্রোসফট ওয়ার্ড ও বেশিরভাগ ওয়ার্ড প্রসেসরে কাজ করবে।
ফন্ট ইনস্টল করুনডাউনলোড ফোল্ডারে যান, জিপ ফোল্ডারটি খুলুন এবং ওটিএফ বা টিটিএফ ফাইলটি খুলুন। এটি ফন্টের বিশদ বিবরণ এবং উদাহরণ দেখিয়ে একটি উইন্ডো খুলবে। সেখান থেকে ইনস্টল নির্বাচন করুন।ড্রপ-ডাউন তালিকায় নতুন ফন্ট বেছে নিনফন্ট ডাউনলোড করে ইনস্টল করা হয়ে গেলে, এটি ওয়ার্ড প্রসেসরের ফন্টের ড্রপ ডাউন তালিকায় চলে আসবে।নতুন ফন্টটি বেছে নেওয়া যাবে সেখান থেকে। তবে, এ ফন্টটিও যদি মনের মতো না হয় সেক্ষেত্রে পুরো প্রক্রিয়াটি আবার শুরু থেকে করা যেতে পারে। যেহেতু, কয়েক হাজার ফন্টের থেকে বাছাই করার সুযোগ থাকছেই।

নতুন ফন্ট ডাউনলোড করা বেশ সহজ কাজ। এ ছাড়া, অনেক অপশনের থেকে একটি বাছাই করার সুযোগও থাকবে।